32004D0660
L 301/55
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 5 юли 2004 година
относно позицията на Общността по изменението на допълненията към приложение 6 към Споразумението между Европейската общност и Швейцарската конфедерация за търговия със земеделски продукти
(2004/660/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Решение 2002/309/ЕО, Евратом на Съвета и на Комисията относно Споразумението за научно и технологично сътрудничество от 4 април 2002 г. относно сключването на седем споразумения с Швейцарската конфедерация (1), и по-специално член 5, параграф 2, втора алинея от него,
като има предвид, че:
(1)
Споразумението между Европейската общност и Швейцарската конфедерация за търговия със земеделски продукти, наричано по-долу „Споразумение относно селското стопанство“, влезе в сила на 1 юни 2002 г.
(2)
С член 6 от Споразумението относно селското стопанство се създава Съвместен комитет по земеделие, който отговаря за администрирането на Споразумението относно селското стопанство и осигурява нормалното му прилагане.
(3)
Член 11 от Споразумението относно селското стопанство предвижда, че Съвместният комитет по земеделие може да взема решения за изменение на приложения 1 и 2, както и на допълненията към другите приложения към споразумението.
(4)
Трябва да се определи позицията на Общността, която предстои да се приеме в рамките на Съвместния комитет по земеделие, относно измененията на допълненията.
(5)
Мерките, предвидени в настоящото решение, са в съответствие със становището на Постоянния комитет по посевния и посадъчен материал за земеделието, градинарството и горското стопанство,
РЕШИ:
Член 1
Позицията на Общността, която се приема от Комисията и Съвместния комитет по земеделие, създаден съгласно член 6 от Споразумението между Европейската общност и Швейцарската конфедерация за търговия със земеделски продукти, се основава на проекта на решение на Съвместния комитет по земеделие, приложено към настоящото решение.
Член 2
В съответствие с процедурния правилник на Съвместния комитет по земеделие настоящият проект на решението се подписва от името на Европейската общност от следните лица:
-
Michael Scannell, изпълняващ длъжността ръководител на делегацията по въпросите от компетентност на Генерална дирекция „Здравеопазване и защита на потребителите“,
-
Hans-Christian Beaumond, изпълняващ длъжността на Съвместния комитет по земеделие.
Член 3
Решението на Съвместния комитет по земеделие се публикува в Официален вестник на Европейския съюз след неговото приемане.
Съставено в Брюксел на 5 юли 2004 година.